Zepkow

Mecklenburg-Vorpommern

12-15.08.2021.

Desværre, blev vi forhindret i at arrangere turen til Mec-Pom i 2020, men nu ser det ud til at kunne lade sig gøre.

**Vi satser:**

**Afgang**, d. 12.08.2021 kl. 10:00, fra OK, Padborg.

**Til hvad:**

**Overnatning** og hygge i Alte Scheune, Zepkow ([www.alte-scheune-zepkow.de](http://www.alte-scheune-zepkow.de)).

Gerlinde og Speckie vil sørge for, at vi finder os godt til rette.

Med i arrangementet er 3 overnatninger, morgenmad og aftensmad:

* Torsdag aften: I vælger fra spisekortet (Schnitzel i flere variationer).
* Fredag aften: ”Bikerpfanne”
* Lørdag aften: ”Diverse” fra grillen.

Frokost og drikkelse betaler I selv (kontanter – kreditkort er, de fleste steder, et skældsord).

Fredag og Lørdag: 2 køredage i området omkring Müritz (søen)  – masser af kurver, flot natur og meget historie.

Søndag formiddag: Afgang hjemad.

Turen til Zepkow, torsdag og turen hjem, søndag vil blive en blanding af mindre veje og motorvej – motorvej mindst muligt, men vi skal også tilbagelægge nogle km.

Den direkte vej Grænsen – Zepkow er ca. 380 km.

Se [www.touringsyd.dk](http://www.touringsyd.dk) => Store klubture => Zepkow 2019.

**Hva koster det ?:**

3 X overnatning, morgenmad og aftensmad = DKK 1.100,-

**Antal deltagere:**

Der er i gåafstand fra Alte Scheune 14 sengepladser, fordelt på 7 dobbeltværelser, så melder man sig, som enkeltperson må man tage med i købet, at man skal dele værelse med en anden.

Kommer der flere tilmeldinger end de 14, vil vi undersøge om der er mulighed, for flere sengepladser, i en af nabobyerne, men der skal man enten køre eller køres – og øllene smager fantastisk efter en dag på cyklen.

Såfremt det bliver aktuelt kan der ske en mindre justering i prisen for overnatningen (vi snakker måske € 5,-/nat).

**Tilmelding:**

Til mig, helst på henrik@haustein.dk .

Ved tilmelding vil I få en (relativ) hurtig tilbagemelding om status på Jeres tilmelding.

Derefter skal beløbet (DKK 1.100,- ) indbetales på Clubbens bankkonto (følger) og først ved betaling er Jeres tilmelding endelig gyldig.

Har I spørgsmål er mit tlf.nr.: 4056 7200

Med venlig hilsen

Henrik H.